CELEX: 42014X0618(01)
Language: lv
Date: 2014-06-18 00:00:00
Title: Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 130 – Vienoti noteikumi mehānisko transportlīdzekļu apstiprināšanai attiecībā uz joslu uzraudzības sistēmu ( LDWS )

18.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 178/29
            
         Saskaņā ar starptautisko publisko tiesību normām juridisks spēks ir tikai ANO/EEK dokumentu oriģināliem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 jaunākajā redakcijā, kas pieejama:
   http://www.unece.org/trans/main/wp29/wp29wgs/wp29gen/wp29fdocstts.html.
   Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 130 – Vienoti noteikumi mehānisko transportlīdzekļu apstiprināšanai attiecībā uz joslu uzraudzības sistēmu (LDWS)
   Spēkā stāšanās datums: 2013. gada 9. jūlijs
   SATURS
   NOTEIKUMI
   
               1.
            
            Piemērošanas joma
            
         
               2.
            
            Definīcijas
            
         
               3.
            
            Apstiprinājuma pieteikums
            
         
               4.
            
            Apstiprinājums
            
         
               5.
            
            Specifikācijas
            
         
               6.
            
            Testa procedūra
            
         
               7.
            
            Transportlīdzekļa tipa izmaiņas un apstiprinājuma paplašināšana
            
         
               8.
            
            Ražošanas atbilstība
            
         
               9.
            
            Sankcijas par ražošanas neatbilstību
            
         
               10.
            
            Pilnīga ražošanas izbeigšana
            
         
               11.
            
            Par apstiprinājuma testu veikšanu atbildīgo tehnisko dienestu, kā arī tipa apstiprinātāju iestāžu nosaukumi un adreses
            
         PIELIKUMI
   
               1.
            
            Paziņojums
            
         
               2.
            
            Apstiprinājuma marķējuma izvietojums
            
         
               3.
            
            Saredzamā joslu marķējuma identifikācija
            
         1.   PIEMĒROŠANAS JOMA
   Šos noteikumus piemēro M2, N2, M3 un N3 kategorijas (1) transportlīdzekļu joslu uzraudzības sistēmai.
   2.   DEFINĪCIJAS
   Šajos noteikumos:
   2.1.   “transportlīdzekļa tipa apstiprināšana” ir visa procedūra, ar ko nolīguma puse apliecina, ka transportlīdzekļa tips atbilst šo noteikumu tehniskajām prasībām;
   2.2.   “transportlīdzekļa tips attiecībā uz tā joslu uzraudzības sistēmu” ir tādu transportlīdzekļu kategorija, kuri neatšķiras tādos būtiskos aspektos kā:
   
               a)
            
            
               ražotāja komercnosaukums vai preču zīme;
            
         
               b)
            
            
               transportlīdzekļa funkcijas, kas būtiski ietekmē joslu uzraudzības sistēmas darbību;
            
         
               c)
            
            
               joslu uzraudzības sistēmas tips un uzbūve;
            
         2.3.   “joslu uzraudzības sistēma (LDWS)” ir sistēma, kas brīdina vadītāju par transportlīdzekļa netīšu novirzīšanos no tā kustības joslas;
   2.4.   “josla” ir viena no garenvirziena joslām, kurās sadalīts ceļš (kā parādīts 3. pielikumā);
   2.5.   “saredzams joslu marķējums” ir norādoši elementi, kas ar nolūku novietoti uz joslas robežlīnijas un ko vadītājs braucot var skaidri saskatīt (piemēram, tie nav apsniguši u. c.);
   2.6.   “tuvošanās ātrums” ir ātrums, ar kādu transportlīdzeklis taisnā leņķī tuvojas saredzamajam joslu marķējumam brīdinājuma aktivizēšanās brīdī;
   2.7.   “kopēja vieta” ir zona, kurā var parādīt divas vai vairākas informatīvās funkcijas (piemēram, simbolus), bet ne vienlaikus.
   3.   APSTIPRINĀJUMA PIETEIKUMS
   3.1.   Transportlīdzekļa tipa apstiprinājuma pieteikumu attiecībā uz LDWS iesniedz transportlīdzekļa ražotājs vai tā pilnvarotais pārstāvis.
   3.2.   Pieteikumam pievieno turpmāk minētos dokumentus trijos eksemplāros un norāda šādu informāciju:
   
               3.2.1.
            
            
               transportlīdzekļa tipa apraksts attiecībā uz 5. punktā minētajiem kritērijiem kopā ar tehniskajiem zīmējumiem un 6.2.3.2. un 6.2.3.3. punktā minētajiem dokumentiem. Norāda transportlīdzekļa tipu identificējošus numurus un/vai simbolus.
            
         3.3.   Apstiprināmā transportlīdzekļa tipa paraugu iesniedz tehniskajam dienestam, kas veic tipa apstiprināšanas testus.
   4.   APSTIPRINĀJUMS
   4.1.   Ja saskaņā ar šiem noteikumiem apstiprināšanai iesniegtais transportlīdzekļa tips atbilst 5. punkta prasībām, piešķir šā transportlīdzekļa tipa apstiprinājumu.
   4.2.   Katram apstiprinātajam transportlīdzekļa tipam piešķir apstiprinājuma numuru; tā pirmie divi cipari (00 šiem noteikumiem to sākotnējā redakcijā) norāda grozījumu sēriju, ar ko ietverti apstiprinājuma piešķiršanas brīdī jaunākie būtiskie tehniskie grozījumi, kas izdarīti šajos noteikumos. Viena un tā pati nolīguma puse nedrīkst piešķirt vienu un to pašu numuru tam pašam transportlīdzekļa tipam, kurš ir aprīkots ar cita veida joslu uzraudzības sistēmu, vai citam transportlīdzekļa tipam.
   4.3.   Paziņojumu par apstiprinājuma piešķiršanu vai apstiprinājuma paplašināšanu, atteikšanu vai atsaukšanu saskaņā ar šiem noteikumiem nosūta nolīguma pusēm, kas piemēro šos noteikumus, izmantojot veidlapu, kura atbilst paraugam 1. pielikumā, kopā ar fotoattēliem un/vai plāniem, ko iesniedzis pieteikuma iesniedzējs un kuru formāts nav lielāks par A4 (210 × 297 mm) vai kas ir salocīti šajā formātā, un ir attiecīgā mērogā.
   4.4.   Katram transportlīdzeklim, kas atbilst transportlīdzekļa tipam, kurš apstiprināts saskaņā ar šiem noteikumiem, skaidri redzamā un viegli pieejamā vietā, kas norādīta apstiprinājuma veidlapā, piestiprina starptautisku apstiprinājuma marķējumu, kas atbilst 2. pielikumā aprakstītajam paraugam un ko veido:
   
               4.4.1.
            
            
               aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (2);
            
         
               4.4.2.
            
            
               pa labi no 4.4.1. punktā aprakstītā apļa – šo noteikumu numurs, aiz tā burts “R”, domuzīme un apstiprinājuma numurs.
            
         4.5.   Ja transportlīdzeklis atbilst transportlīdzekļa tipam, kas apstiprināts saskaņā ar vienu vai vairākiem citiem noteikumiem, kuri pievienoti nolīgumam kā pielikums, tad valstī, kas piešķīrusi apstiprinājumu saskaņā ar šiem noteikumiem, 4.4.1. punktā noteiktais simbols nav jāatkārto; tādā gadījumā noteikumu un apstiprinājuma numurus un papildu simbolus izvieto vertikālās slejās pa labi no 4.4.1. punktā aprakstītā simbola.
   4.6.   Apstiprinājuma marķējums ir skaidri salasāms un neizdzēšams.
   4.7.   Apstiprinājuma marķējums atrodas transportlīdzekļa datu plāksnītes tuvumā vai uz tās.
   5.   SPECIFIKĀCIJAS
   5.1.   Vispārīgi noteikumi
   5.1.1.   Visi transportlīdzekļi, kas aprīkoti ar LDWS, kura atbilst 2.3. punktā norādītajai definīcijai, atbilst šo noteikumu 5.1.–5.5. punktā ietvertajām prasībām.
   5.1.2.   LDWS efektivitāti nedrīkst nelabvēlīgi ietekmēt magnētiskie vai elektriskie lauki. To pierāda, nodrošinot atbilstību Noteikumu Nr. 10 03. grozījumu sērijai.
   5.2.   Veiktspējas prasības
   5.2.1.   Kad sistēma darbojas, kā norādīts 5.2.3. punktā, LDWS brīdina vadītāju, ja transportlīdzeklis bez attiecīga uzdevuma šķērso tās joslas saredzamo marķējumu, pa kuru transportlīdzeklis pārvietojas, braucot pa ceļu, kura forma mainās no taisna ceļa līdz līkumam, kura iekšējās joslas marķējuma minimālais rādiuss ir 250 m. Jo īpaši:
   5.2.1.1.   tā dod vadītājam 5.4.1. punktā minēto brīdinājumu, kad notiek testēšana saskaņā ar 6.5. punkta noteikumiem (joslu uzraudzības tests) un ar 6.2.3. punktā norādītajiem joslu marķējumiem;
   5.2.1.2.   brīdinājuma, kas minēts 5.2.1. punktā, darbību var izbeigt, ja vadītāja rīcība liecina par nodomu izbraukt no joslas.
   5.2.2.   Sistēma dod vadītājam arī 5.4.2. punktā minēto brīdinājumu, kad notiek testēšana saskaņā ar 6.6. punkta noteikumiem (defektu atklāšanas tests). Signālam jābūt nepārtrauktam.
   5.2.3.   LDWS darbojas vismaz tad, kad transportlīdzekļa ātrums pārsniedz 60 km/h, ja vien to manuāli neatslēdz saskaņā ar 5.3. punktu.
   5.3.   Ja transportlīdzeklis ir aprīkots ar LDWS funkcijas atslēgšanas iespēju, attiecīgā gadījumā piemēro šādus nosacījumus:
   
               5.3.1.
            
            
               
                  LDWS funkciju automātiski atjauno katra jauna aizdedzes “on” (ieslēgts) cikla sākumā.
            
         
               5.3.2.
            
            
               Pastāvīgs optisks brīdinājuma signāls informē vadītāju, ka LDWS funkcija ir atslēgta. Šim nolūkam var izmantot dzelteno brīdinājuma signālu, kas norādīts 5.4.2. punktā.
            
         5.4.   Brīdinājuma norāde
   5.4.1.   Joslu uzraudzības brīdinājums, kas minēts 5.2.1. punktā, ir vadītājam labi pamanāms, un to nodrošina ar:
   
               a)
            
            
               vismaz diviem no šāda veida brīdinājumiem: optisks, akustisks un taktils brīdinājums, vai
            
         
               b)
            
            
               viena veida brīdinājumu – taktilu vai akustisku – ar telpisku norādi par virzienu, kurā transportlīdzeklis netīši novirzījies.
            
         5.4.1.1.   Ja joslu uzraudzībai izmanto optisku signālu, tam var izmantot 5.4.2. punktā norādīto defektu brīdinājuma signālu mirgojošā režīmā.
   5.4.2.   Defektu brīdinājums, kas minēts 5.2.2. punktā, ir dzeltens optisks brīdinājuma signāls.
   5.4.3.   LDWS optiskos brīdinājuma signālus ieslēdz vai nu tad, kad aizdedzes (palaišanas) slēdzis iestatīts pozīcijā “on” (ieslēgts), vai kad aizdedzes (palaišanas) slēdzis ir pozīcijā starp “on” (ieslēgts) un “start” (palaist), ko ražotājs ir paredzējis kā pārbaudes pozīciju (sistēma sākotnējā stāvoklī (ieslēgta barošana)). Šī prasība neattiecas uz brīdinājuma signāliem, ko rāda kopējā vietā.
   5.4.4.   Optiskajiem brīdinājuma signāliem jābūt redzamiem arī dienas gaismā; signālu stāvoklim jābūt viegli pārbaudāmam, vadītājam atrodoties vadītāja sēdeklī.
   5.4.5.   Ja vadītājam tiek dots optisks brīdinājuma signāls, kas norāda to, ka LDWS īslaicīgi nav pieejama, piemēram, nelabvēlīgu laika apstākļu dēļ, signālam ir jābūt nepārtrauktam. Šim nolūkam var izmantot 5.4.2. punktā norādīto defektu brīdinājuma signālu.
   5.5.   Noteikumi par regulārajām tehniskajām apskatēm
   5.5.1.   Regulārajā tehniskajā apskatē ir jābūt iespējai pārliecināties par LDWS pareizu ekspluatācijas stāvokli, apskatot defektu brīdinājuma signāla stāvokli pēc tam, kad ieslēgta transportlīdzekļa barošana (“power-ON”) (signāls izslēgts – sistēma kārtībā, signāls ieslēgts – sistēmā ir defekts).
   Ja defektu brīdinājuma signāls ir kopējā vietā, vispirms jāpārliecinās, ka darbojas kopējā vieta, pēc tam jāpārbauda brīdinājuma signāla stāvoklis.
   5.5.2.   Tipa apstiprināšanas laikā konfidenciāli norāda līdzekļus, ko ražotājs izvēlējies, lai aizsargātu pret vienkāršu neatļautu defektu brīdinājuma signāla darbības pārveidošanu.
   Šī aizsardzības prasība ir izpildīta arī, ja ir pieejams sekundārs LDWS pareiza ekspluatācijas stāvokļa pārbaudes līdzeklis.
   6.   TESTA PROCEDŪRA
   6.1.   Ražotājs iesniedz dokumentācijas kopsavilkumu, kurā izklāstīta sistēmas vispārīgā uzbūve un, ja vajadzīgs, līdzekļi, kas to saista ar citām transportlīdzekļa sistēmām. Jāpaskaidro sistēmas funkcijas un dokumentācijā jāapraksta, kā pārbauda sistēmas ekspluatācijas stāvokli, vai tiek ietekmētas citas transportlīdzekļa sistēmas, un jānorāda metode(-es), ko izmanto, lai konstatētu situācijas, kuru rezultātā būs redzams defektu brīdinājuma signāls.
   6.2.   Testa nosacījumi
   6.2.1.   Testu veic uz līdzenas, sausas asfalta vai betona virsmas.
   6.2.2.   Apkārtējā gaisa temperatūra ir no 0 °C līdz 45 °C.
   6.2.3.   Saredzami joslu marķējumi
   6.2.3.1.   Saredzamie joslu marķējumi, ko izmanto 6.5. punktā minētajos joslu uzraudzības testos, ir marķējumi, ko lieto kādā no šo noteikumu 3. pielikumā norādītajām nolīguma pusēm, un marķējumiem jābūt labā stāvoklī, un to materiālam jāatbilst attiecīgās nolīguma puses standartiem, kurus piemēro saredzamajiem joslu marķējumiem. Testēšanā izmantoto saredzamo joslu marķējumu izvietojumu reģistrē.
   6.2.3.2.   Transportlīdzekļa ražotājs ar dokumentācijas palīdzību pierāda atbilstību visiem pārējiem joslu marķējumiem, kas norādīti šo noteikumu 3. pielikumā. Jebkādu šāda veida dokumentāciju pievieno testa protokolam kā papildinājumu.
   6.2.3.3.   Gadījumā, ja transportlīdzekļa tips var būt aprīkots ar dažādiem LDWS variantiem, kas īpaši pielāgoti reģionālām vajadzībām, ražotājs ar dokumentācijas palīdzību pierāda, ka šo noteikumu prasības ir izpildītas visos variantos.
   6.2.4.   Testu veic tādos redzamības apstākļos, kas ļauj droši braukt testam nepieciešamajā ātrumā.
   6.3.   Nosacījumi attiecībā uz transportlīdzekli
   6.3.1.   Testa svars
   Transportlīdzekli var testēt jebkādos slodzes apstākļos, ja masas sadalījums starp asīm atbilst transportlīdzekļa ražotāja norādītajam, nepārsniedzot maksimālo pieļaujamo masu uz katras ass. Kad uzsākta testa procedūra, nekādas izmaiņas vairs neveic. Transportlīdzekļa ražotājs ar dokumentācijas palīdzību pierāda, ka sistēma darbojas visos slodzes apstākļos.
   6.3.2.   Transportlīdzekli testē ar transportlīdzekļa ražotāja ieteikto riepu spiedienu.
   6.3.3.   Gadījumā, ja LDWS ir aprīkota ar brīdinājuma slieksni, ko var pielāgot lietotājs, 6.5. punktā noteikto testu izpilda ar maksimālo joslas uzraudzības brīdinājuma sliekšņa iestatījumu. Kad uzsākta testa procedūra, nekādas izmaiņas vairs neveic.
   6.4.   Optiskā brīdinājuma signāla pārbaudes tests
   Stāvošam transportlīdzeklim pārbauda optiskā(-o) brīdinājuma signāla(-u) atbilstību 5.4.3. punkta prasībām.
   6.5.   Joslu uzraudzības tests
   6.5.1.   Vienmērīgi vada transportlīdzekli ar ātrumu 65 km/h +/– 3 km/h pa testa joslas vidu, lai transportlīdzekļa pārvietošanās būtu stabila.
   Uzturot noteikto ātrumu, vienmērīgi savirza transportlīdzekli vai nu pa kreisi, vai pa labi ar tuvošanās ātrumu 0,1–0,8 m/s tā, lai transportlīdzeklis šķērsotu joslas marķējumu. Atkārto testu ar atšķirīgu tuvošanās ātrumu diapazonā 0,1–0,8 m/s.
   Atkārto iepriekš minētos testus, savirzot transportlīdzekli pretējā virzienā.
   6.5.2.   LDWS jādod joslu uzraudzības brīdinājuma norāde, kas minēta 5.4.1. punktā, ne vēlāk kā tad, kad transportlīdzekļa priekšējā riteņa, kurš ir joslas marķējumam tuvākais, riepas ārējā mala šķērso līniju, kas atrodas 0,3 m aiz saredzamā joslu marķējuma ārējās malas virzienā, uz kuru transportlīdzeklis ir savirzīts.
   6.6.   Defektu atklāšanas tests
   6.6.1.   Simulē LDWS defektu, piemēram, atvienojot no strāvas avota kādu LDWS sastāvdaļu vai atvienojot kādu elektrisko savienojumu starp LDWS sastāvdaļām. Simulējot LDWS defektu, neatvieno 5.4.2. punktā minētā defektu brīdinājuma signāla elektriskos savienojumus un 5.3. punktā minēto LDWS atspējošanas vadību.
   6.6.2.   Kamēr pastāv simulētais defekts, defektu brīdinājuma signālam, kas minēts 5.4.2. punktā, jāieslēdzas un jāpaliek ieslēgtam, kamēr transportlīdzeklis atrodas kustībā, un no jauna jāieslēdzas pēc sekojoša aizdedzes “off” (izslēgts) un “on” (ieslēgts) cikla.
   6.7.   Atslēgšanas tests
   6.7.1.   Ja transportlīdzeklis ir aprīkots ar līdzekļiem LDWS atslēgšanai, aizdedzes (palaišanas) slēdzi iestata pozīcijā “on” (ieslēgts) un atslēdz LDWS. Jāieslēdzas 5.3.2. punktā minētajam brīdinājuma signālam. Aizdedzes (palaišanas) slēdzi iestata pozīcijā “off” (“izslēgts”). Aizdedzes (palaišanas) slēdzi vēlreiz iestata pozīcijā “on” (ieslēgts) un pārbauda, vai iepriekš ieslēgtais brīdinājuma signāls nav no jauna ieslēdzies, un tādējādi pārliecinās, ka LDWS funkcija ir atjaunota, kā noteikts 5.3.1. punktā. Ja aizdedzes sistēmu ieslēdz ar atslēgas palīdzību, iepriekš minēto prasību izpilda, neizņemot atslēgu.
   7.   TRANSPORTLĪDZEKĻA TIPA IZMAIŅAS UN APSTIPRINĀJUMA PAPLAŠINĀŠANA
   7.1.   Par visām šo noteikumu 2.2. punktā definētā transportlīdzekļa tipa izmaiņām paziņo tai tipa apstiprinātājai iestādei, kas piešķīrusi transportlīdzekļa tipa apstiprinājumu. Tipa apstiprinātāja iestāde var:
   
               7.1.1.
            
            
               uzskatīt, ka veiktās izmaiņas negatīvi neietekmē apstiprinājuma piešķiršanas nosacījumus, un piešķirt apstiprinājuma paplašinājumu, vai
            
         
               7.1.2.
            
            
               uzskatīt, ka veiktās izmaiņas ietekmē apstiprinājuma piešķiršanas nosacījumus un tādēļ pirms apstiprinājuma paplašinājuma piešķiršanas jāveic papildu testi vai pārbaudes.
            
         7.2.   Par apstiprinājumu vai atteikumu, precizējot izmaiņas, saskaņā ar 4.3. punktā noteikto procedūru paziņo nolīguma pusēm, kuras piemēro šos noteikumus.
   7.3.   Tipa apstiprinātāja iestāde informē pārējās nolīguma puses par paplašinājumu, izmantojot paziņojuma veidlapu, kas ietverta šo noteikumu 1. pielikumā. Tā katram paplašinājumam piešķir sērijas numuru, kas zināms kā paplašinājuma numurs.
   8.   RAŽOŠANAS ATBILSTĪBA
   8.1.   Ražošanas atbilstības nodrošināšanas procedūras atbilst nolīguma (E/ECE/324-E/ECE/TRANS/505/Rev.2) 2. pantā un 2. papildinājumā izklāstītajiem vispārīgajiem noteikumiem un turpmāk norādītajām prasībām.
   8.2.   Transportlīdzeklis, kas apstiprināts saskaņā ar šiem noteikumiem, ir izgatavots atbilstīgi apstiprinātajam tipam, nodrošinot 5. punktā izklāstīto prasību izpildi.
   8.3.   Tipa apstiprinātāja iestāde, kas piešķīrusi apstiprinājumu, jebkurā laikā var pārbaudīt katrā ražotnē izmantotās atbilstības kontroles metodes. Šādas pārbaudes parasti notiek reizi divos gados.
   9.   SANKCIJAS PAR RAŽOŠANAS NEATBILSTĪBU
   9.1.   Saskaņā ar šiem noteikumiem piešķirto transportlīdzekļa tipa apstiprinājumu var atsaukt, ja konstatē neatbilstību 8. punktā noteiktajām prasībām.
   9.2.   Ja nolīguma puse atsauc apstiprinājumu, ko tā iepriekš piešķīrusi, tā nekavējoties par to informē pārējās nolīguma puses, kuras piemēro šos noteikumus, izmantojot paziņojuma veidlapu, kas atbilst paraugam šo noteikumu 1. pielikumā.
   10.   PILNĪGA RAŽOŠANAS IZBEIGŠANA
   Ja apstiprinājuma turētājs pilnībā pārtrauc tāda transportlīdzekļa tipa ražošanu, kas apstiprināts saskaņā ar šiem noteikumiem, tas par to informē tipa apstiprinātāju iestādi, kura piešķīrusi apstiprinājumu, un tā savukārt nekavējoties par to informē pārējās nolīguma puses, kuras piemēro šos noteikumus, izmantojot paziņojuma veidlapu, kas atbilst paraugam šo noteikumu 1. pielikumā.
   11.   PAR APSTIPRINĀJUMA TESTU VEIKŠANU ATBILDĪGO TEHNISKO DIENESTU, KĀ ARĪ TIPA APSTIPRINĀTĀJU IESTĀŽU NOSAUKUMI UN ADRESES
   Nolīguma puses, kuras piemēro šos noteikumus, paziņo Apvienoto Nāciju Organizācijas Sekretariātam to tehnisko dienestu nosaukumu un adresi, kas atbildīgi par apstiprināšanas testu veikšanu, kā arī to tipa apstiprinātāju iestāžu nosaukumu un adresi, kuras piešķir apstiprinājumu un kurām jānosūta veidlapas, kas apliecina apstiprinājuma piešķiršanu, paplašināšanu, atteikšanu vai atsaukšanu.
   
      (1)  Kā noteikts Konsolidētās rezolūcijas par transportlīdzekļu konstrukciju (R.E.3) (dokuments TRANS/WP.29/78/Rev.2, 2. punkts) 2. iedaļā www.unece.org/trans/main/wp29/wp29wgs/wp29gen/wp29resolutions.html.
   
      (2)  1958. gada nolīguma pušu pazīšanas numuri ir norādīti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments ECE/TRANS/WP.29/78/Rev.2/Amend.3 – www.unece.org/trans/main/wp29/wp29wgs/wp29gen/wp29resolutions.html.
   
      1. PIELIKUMS
      
         
   
   
      2. PIELIKUMS
      APSTIPRINĀJUMA MARĶĒJUMA IZVIETOJUMS
      (skatīt šo noteikumu 4.4.–4.4.2. punktu)
      
         
      Šis transportlīdzeklim piestiprinātais apstiprinājuma marķējums rāda, ka attiecīgais transportlīdzekļa tips ir apstiprināts Beļģijā (E 6) attiecībā uz LDWS saskaņā ar Noteikumiem Nr. 130. Pirmie divi apstiprinājuma numura cipari norāda, ka apstiprinājums piešķirts saskaņā ar Noteikumu Nr. 130 prasībām to sākotnējā redakcijā.
   
   
      3. PIELIKUMS
      SAREDZAMĀ JOSLU MARĶĒJUMA IDENTIFIKĀCIJA
      
                  1.
               
               
                  Lai veiktu apstiprināšanas testu, kas minēts šo noteikumu 6.2.3. un 6.5. punktā, testa joslas platums ir lielāks par 3,5 m.
               
            
                  2.
               
               
                  Ja šajā pielikumā nav norādīts citādi, pieņem, ka saredzamie joslu marķējumi, kas norādīti 1. tabulā, ir balti.
               
            
                  3.
               
               
                  Tabula, kurā norādīti saredzamie joslu marķējumi, kas izmantojami apstiprināšanas testa veikšanai saskaņā ar šo noteikumu 6.2.3. un 6.5. punktu.
               
            
         1. tabula
      
      
                  Izvietojums
               
               
                  Valsts
               
               
                  Platums
               
            
                  Joslas kreisās malas marķējums
               
               
                  Viduslīnija
               
               
                  Joslas labās malas marķējums
               
               
                  Joslas kreisās malas marķējums
               
               
                  Viduslīnija
               
               
                  Joslas labās malas marķējums
               
            
                  Joslas platums Joslas platums
               
               
                  Joslas platuma definīcija šajos noteikumos
               
               
                   
               
            
                  
                     
               
               
                  KANĀDA
               
               
                  
                     
               
            
                  
                     
                  Viduslīnijas dzeltenas, labās malas līnijas baltas, kreisās malas līnijas dzeltenas
               
               
                  KANĀDA
                  Satiksmes plūsma pretējos virzienos
               
               
                  
                     
               
            
                  
                     
                  Viduslīnijas dzeltenas, labās malas līnijas baltas, kreisās malas līnijas dzeltenas
               
               
                  KANĀDA
                  Satiksmes plūsma tajā pašā virzienā
               
               
                  
                     
               
            
                  
                     
                  Viduslīnijas dzeltenas, labās malas līnijas baltas, kreisās malas līnijas dzeltenas
               
               
                  KANĀDA
                  Satiksmes plūsma pretējos virzienos, ja aizliegts mainīt joslas
               
               
                  
                     
               
            
                  
                     
                  Viduslīnijas dzeltenas, labās malas līnijas baltas, kreisās malas līnijas dzeltenas
               
               
                  KANĀDA
                  Satiksmes plūsma pretējos virzienos, ja mainīt joslu atļauts tikai no vienas joslas
               
               
                  
                     
               
            
                  
                     
                  Viduslīnijas baltas
               
               
                  KANĀDA
                  Kustības nepārtrauktību norādošas līnijas vietās, kur joslas apvienojas vai sadalās
               
               
                  
                     
               
            
                  
                     
                  Baltas līnijas
               
               
                  KANĀDA
                  Vadošās līnijas
               
               
                  
                     
               
            
                  
                     
               
               
                  DĀNIJA
               
               
                  
                     
               
            
                  
                     
               
               
                  SOMIJA
               
               
                  
                     
               
            
                  
                     
               
               
                  FRANCIJA
                  Automaģistrāle (1)
                  
               
               
                  
                     
               
            
                  
                     
               
               
                  FRANCIJA
                  Autoceļi (4 joslas vai 2 × 2 joslas)
               
               
                  
                     
               
            
                  
                     
               
               
                  FRANCIJA
                  (citi ceļi)
               
               
                  
                     
               
            
                  
                     
               
               
                  VĀCIJA
                  Otrās kategorijas ceļš
               
               
                  
                     
               
            
                  
                     
               
               
                  VĀCIJA
                  Automaģistrāle
               
               
                  
                     
               
            
                  
                     
               
               
                  GRIEĶIJA
               
               
                  
                     
               
            
                  
                     
               
               
                  ITĀLIJA
                  Otrās kategorijas un vietējie ceļi
               
               
                  
                     
               
            
                  
                     
               
               
                  ITĀLIJA
                  Automaģistrāle
               
               
                  
                     
               
            
                  
                     
               
               
                  ITĀLIJA
                  Galvenie ceļi
               
               
                  
                     
               
            
                  
                     
               
               
                  ĪRIJA
               
               
                  
                     
               
            
                  
                     
               
               
                  JAPĀNA
               
               
                  
                     
               
            
                  
                     
               
               
                  NĪDERLANDE
               
               
                  
                     
               
            
                  
                     
               
               
                  NORVĒĢIJA
               
               
                  
                     
               
            
                  
                     
               
               
                  PORTUGĀLE
               
               
                  
                     
               
            
                  
                     
               
               
                  KRIEVIJAS FEDERĀCIJA
                  Vairākas joslas katrā virzienā
                  (pamatvariants)
               
               
                  
                     
               
            
                  
                     
               
               
                  KRIEVIJAS FEDERĀCIJA
                  Vairākas joslas katrā virzienā
                  (1. variants ar joslu satiksmei pretējā virzienā)
               
               
                  
                     
               
            
                  
                     
               
               
                  KRIEVIJAS FEDERĀCIJA
                  Vairākas joslas katrā virzienā
                  (2. variants ar joslu satiksmei pretējā virzienā)
               
               
                  
                     
               
            
                  
                     
               
               
                  KRIEVIJAS FEDERĀCIJA
                  Viena josla katrā virzienā
                  (1. variants)
               
               
                  
                     
               
            
                  
                     
               
               
                  KRIEVIJAS FEDERĀCIJA
                  Viena josla katrā virzienā
                  (2. variants)
               
               
                  
                     
               
            
                  
                     
               
               
                  SPĀNIJA
               
               
                  
                     
               
            
                  
                     
               
               
                  ZVIEDRIJA
               
               
                  
                     
               
            
                  
                     
               
               
                  ŠVEICE
               
               
                  
                     
               
            
                  
                     
               
               
                  APVIENOTĀ KARALISTE
                  Automaģistrāle (1)
                  
               
               
                  
                     
               
            
                  
                     
               
               
                  APVIENOTĀ KARALISTE
                  Divvirzienu brauktuve
               
               
                  
                     
               
            
                  
                     
               
               
                  APVIENOTĀ KARALISTE
                  Vienvirziena brauktuve (ātruma ierobežojums > 40 jūdzes stundā)
               
               
                  
                     
               
            
            
         (1)  Izņemot noteiktas zonas (piemēram, uzbrauktuve, josla lēniem transportlīdzekļiem utt.).
      (*)   Piezīme:
      
      Satiksmes ātruma ierobežojumam līdz 60 km/h
      
                   
               
               
                  a = 1…3 m; b = 3…9 m; a:b = 1:3;
               
            
                   
               
               
                  c = 3…6 m; d = 1…2 m; c:d = 3:1;
               
            
                   
               
               
                  e = 1 m; f = 2 m; e:f = 1:2
               
            Satiksmes ātruma ierobežojumam vairāk nekā 60 km/h
      
                   
               
               
                  a = 3…4 m; b = 9…12 m; a:b = 1:3;
               
            
                   
               
               
                  c = 6…9 m; d = 2…3 m; c:d = 3:1;
               
            
                   
               
               
                  e = 2 m; f = 4 m; e:f = 1:2